ไทยพาณิชย์โชว์สินเชื่อย่อยพุ่งปรี๊ด
&#8220;ไทยพาณิชย์&#8221; ยันสินเชื่อรายย่อย 9 เดือน โต 2223% ไม่โอเวอร์ฮีต เผยหนี้เสียต่ำแค่ 1.6% ตั้งเป้าขยายสินเชื่อต่อปีหน้า
20 พ.ย. 2555

“ไทยพาณิชย์” ยันสินเชื่อรายย่อย 9 เดือน โต 2223% ไม่โอเวอร์ฮีต เผยหนี้เสียต่ำแค่ 1.6% ตั้งเป้าขยายสินเชื่อต่อปีหน้า
นายญนน์ โภคทรัพย์ รองผู้จัดการใหญ่ กลุ่มลูกค้าบุคคลธนาคารไทยพาณิชย์ กล่าวว่า สินเชื่อลูกค้าบุคคลในช่วง 9 เดือนแรกของธนาคารที่ขยายตัวขึ้น 22-23% ถือเป็นการเติบโตที่สอดคล้องกับภาพรวมของสินเชื่อลูกค้าบุคคลทั้งระบบที่ขยายตัวขึ้น 18% 
ทั้งนี้ ตัวเลขที่ดูเติบโตค่อนข้างสูงนั้น ส่วนหนึ่งเป็นผลมาจากนโยบายกระตุ้นเศรษฐกิจของภาครัฐ ทั้งการขึ้นค่าแรง นโยบายบ้านหลังแรกและรถคันแรก ซึ่งทำให้เศรษฐกิจกลับมาเติบโตได้ดีหลังจากภาวะน้ำท่วมขณะเดียวกันธนาคารยังได้มีการควบคุมคุณภาพหนี้อย่างเข้มงวดตามนโยบายของธนาคารแห่งประเทศไทย (ธปท.) โดยมีการคัดกรองความเสี่ยงผ่านระบบเครดิตสกอริงและพิจารณาความสามารถในการชำระหนี้ (debt service ratio)หากพบว่าลูกค้าไม่มีกำลังผ่อนเพียงพอก็จะไม่อนุมัติสินเชื่อ ซึ่งจากการเข้มงวดนี้ทำให้ปัจจุบันหนี้เสียของธนาคารอยู่ในระดับ 1.6% 
“ภาพรวมสินเชื่อรายย่อยของธนาคารยังไม่น่ากังวล เพราะเรามี ความระมัดระวังอยู่แล้ว อย่างไรก็ตาม ธนาคารแห่งประเทศไทยออกมาเตือนให้ระมัดระวังในการปล่อยสินเชื่อภาคครัวเรือน รวมถึงให้ลดการโฆษณานั้น หากมีการเรียกธนาคาร เข้าไปหารือ เราก็พร้อมให้ความร่วมมือ แต่ตอนนี้ยังไม่ได้รับหนังสือเตือนแต่อย่างใด” นายญนน์ กล่าว
สำหรับทิศทางการขยายตัวของสินเชื่อลูกค้าบุคคลทั้งระบบในปีหน้าคาดว่าจะยังขยายตัวได้ที่ 15-18% โดยเชื่อว่าสินเชื่อเช่าซื้อรถยนต์จะขยายตัวได้ดีจากยอดขายที่คาดว่าจะอยู่ที่ 1.3-1.4 ล้านคัน ขณะที่สินเชื่อบ้านจะเติบโตได้ดีตามอุปสงค์ในตลาดเช่นกัน แม้ว่าในปีหน้ามาตรการกำหนดเพดานเงินกู้สำหรับที่อยู่อาศัยแนวราบ (แอลทีวี) จะเริ่มมีผลบังคับใช้ 
“รถยนต์ในปีหน้าจะยังเติบโตแต่ยูนิตไซส์อาจลดลงเพราะ คนนิยมซื้ออีโคคาร์มากขึ้น ส่วนแอลทีวีคงมีผลไม่มากเพราะผู้กู้ยังเข้าถึงสินเชื่อได้ถึง 90 % วางดาวน์เองเพียง 10 % โดยขณะนี้ธนาคารอยู่ระหว่างประเมินเป้าสินเชื่อในปีหน้า คาดว่าจะอยู่ที่บวกลบ 23%” นายญนน์ กล่าว